open-index/open-wikipedia-markdown huggingface dataset:
Laeveldvy

Die **laeveldvy** (*Ficus stuhlmannii*) is 'n boom en deel van die wurgvye. In Suid-Afrika is die spesie inheems in KwaZulu-Natal, Limpopo en Mpumalanga. In die res van Afrika is die boom inheems in Botswana, Demokratiese Republiek die Kongo, Eswatini, Kenia, Malawi, Mosambiek, Tanzanië, Uganda, Zambië en Zimbabwe.

Die boom ontkiem op 'n gasheerboom hoog bokant die grond en stuur dan fyn wortels af grond toe. Die wortels word algaande sterker en verwurg uiteindelik die gasheerboom. Die blare het 'n opvallende netwerk van are en klein harige vruggies. Die boom se FSA-nommer is 65.

## Galery 

Ficus stuhlmannii 13305817.jpg
Ficus stuhlmannii 13305832.jpg
Ficus stuhlmannii 13305837.jpg
Ficus stuhlmannii 15262337.jpg
Ficus stuhlmannii figs.JPG|Vrugte
Ficus stuhlmannii Ficus natalensis.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Kaapse hardepeer

Die **Kaapse hardepeer** (*Olinia capensis*) is 'n boom en kom in die Oos-Kaap en die Wes-Kaap, vanaf die Vredenburg-skiereiland tot die Kaapse Skiereiland en ooswaarts tot by die Keimond, voor. Dit is baie moeilik om hierdie boom en die Hardepeer uitmekaar te ken. By beide is die blare ellipties en 30 – 75&nbsp;mm lank, glansend aan die bokant en dof aan die onderkant.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
* *Watter Boom is dit?* Eugene Moll 2013
Balanites

**Balanites** is 'n genus van blomdraende plante in die familie *Zygophyllaceae*. Die genus kom in Afrika en Asië voor.

## Kenmerke 
Spesies van die genus het saamgestelde blare wat eenkeer verdeel met twee pinnas en ook stewige dorings wat óf enkelvoudig óf gevurk is. Die vrugte, bas en blare van groendorings kan as 'n visgif gebruik word en 'n ekstrak kan selfs gebruik word om landslakke dood te maak. Die vrugte lewer eetbare olie van goeie gehalte. Wanneer die vrugte brand is dit hulle olie-inhoud wat die genus ook die naam *fakkelhout* gee. Die hput van die boom word gebruik om lepels en bakke mee te maak.

## Spesies 
* *Balanites aegyptiaca* (L.) Delile
* *Balanites angolensis* (Welw.) Mildbr. & Schltr.
* *Balanites glabra* Mildbr. & Schltr.
* *Balanites maughamii* Sprague
* *Balanites pedicellaris* Mildbr. & Schltr.
* *Balanites rotundifolia* (Tiegh.) Blatt.
* *Balanites roxburghii* Planch.
* *Balanites triflora* Tiegh.
* *Balanites wilsoniana* Dawe & Sprague

## Verwysings 
## Sien ook 
* Alfabetiese lys van Suid-Afrikaanse bome

## Eksterne skakels 
* 
*
Petersvy

__NOTOC__
Die **Petersvy** (*Ficus petersii*) is 'n vrystaande boom en groei in die laeveld. Die spesie word van Zambië af suidwaarts tot in Mpumalanga aangetref. Die boom se FSA-nommer is 48.1.

## Fotogalery 

Ficus petersii 26148435.jpg|Loof
Ficus petersii 26148470.jpg|Lower aan takke
Ficus petersii 26148510.jpg|Bas

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013 

## Eksterne skakels 
* *Ficus petersii* op figweb.org
Hormozgan

**Hormozgan** is een van die 31 provinsies van die Islamitiese Republiek van Iran. Die provinsie met 'n oppervlakte van 70&nbsp;697&nbsp;km² en 'n bevolking van 1,4 miljoen volgens die sensus van 2006 is in die suide van Iran aan die Straat van Hormoes in die oorgangsgebied tussen die Persiese en die Golf van Oman geleë. Die administratiewe hoofstad is Bandar Abbas.
Kleuterskool

[duimnael|270px|Klaskamer van 'n kleuterskool in [Afghanistan.]]
[duimnael|270px|Ouerdag by 'n kleuterskool in [Japan.]]

'n **Kleuterskool** is 'n skool vir kinders tussen die ouderdom van twee tot vyf jaar. Baie kleuterskole bied ook *graad R* (voorbereidingsjaar) aan, hoewel dit ook in 'n laerskool deurloop kan word. Kleuterskole kan onder privaat bestuur wees, maar kan ook deur die regering daargestel of selfs gesubsidieer wees. Sommige kleuterskole bied ook 'n gebalanseerde ontbyt en middagete vir die kinders aan.

Die bywoon van kleuterskole is nie verpligtend nie, maar kan help om kinders vir die laerskool voor te berei. Ouers wat voltyds werk maak ook van kleuterskole gebruik om toesig oor kinders te hou terwyl hulle nie tuis is nie.

Van die vaardighede wat kinders by 'n kleuterskool aanleer:
* motoriese vaardighede (hand-oog-koördinasie, liggaamlike oefening, ens.)
* perseptuele vaardighede (visuele persepsie, ouditiewe persepsie, ens.)
* sosiale en emosionele vaardighede (groepswerk, speel en deel met maatjies)
* basiese taalvaardighede (praat, lees en skryf)
* basiese wiskunde (tel, eenvoudige somme, ens.)

## Sien ook 
* Laerskool, primêre onderrig
* Hoërskool, sekondêre onderrig
* Universiteit, tersiêre onderrig
Asab

**Asab** is 'n nedersetting in die ǁKaras-distrik in die suide van Namibië. Die plek se naam is 'n Nama woord wat "nuwe ding" beteken. Dit is op die B1-nasionale pad halfpad tussen Mariental en Keetmanshoop geleë. Sowat 23&nbsp;km (14 myl) oos van Asab is die Mukurob-spits (Vinger van God) wat in 1988 ineengestort het.

Asab ressorteer onder die Berseba-kiesafdeling. Die dorpie beskik oor 'n vulstasie, winkel en 'n klein hotel, alhoewel nie een van hierdie besighede tans oop is nie. Vir die rede is die plek al as 'n spookdorp beskryf. Die Asab-spoorwegstasie is 'n halte op die TransNamib-lyn vanaf Windhoek na Keetmanshoop.

Ongeveer 3&nbsp;km buite Asab is die *Groendoring*-gemeenskap wat na die Groendoringboom vernoem is. Die gemeenskap beskik oor 'n privaat kerk en 'n kleuterskool wat tans gesluit is.

## Verwysings
Zygophyllaceae

**Zygophyllaceae** is die Groendoring-familie wat hoort tot die orde *Zygophyllales*. Daar is 140 spesies wat hoort tot die familie wêreldwyd waarvan 70 in Suider-Afrika voorkom en daarvan is 4 bome. Sleg een genus, *Balanites*, kom in Suider-Afrika voor.

## Suid-Afrikaanse spesies 
* Enkelgroendoring (*Balanites aegyptiaca*)
* Groendoring (*Balanites maughamii*)
* Kaokogroendoring (*Balanites angolensis*)
* Kleingroendoring (*Balanites pedicellaris*)

## Genera 
[duimnael|250px|*[Fagonia laevis*]]

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
* 
*
Kaokogroendoring

Die **Kaokogroendoring** (*Balanites angolensis*) is 'n klein struikagtige boom wat inheems is in Angola, Botswana en Namibië. Die spesie het geelgroen blare.

Die subspesie *B. a. welwitschii* word soms as 'n aparte spesie beskou (*B. welwitschii*). In die Okondjatu Communal Area van sentraal-oos Namibië blyk dat dit 'n blaaispesie is wat minder voorkeur onder die bokke geniet. Dit het 'n ruproteïeninhoud van slegs 90,0 [g/kg] terwyl voorkeurspesies soos *Acacia mellifera* en *Grewia flavescens* waardes het van 248,3 en 177,1 [g/kg].

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
Lemoentjiedoring

Die **lemoentjiedoring** (*Cassinopsis ilicifolia*) is 'n immergroen klouterplant of 'n klein boompie wat tot 5 meter hoog en 5 meter breed kan word. Dit is 'n plant wat inheems is aan Eswatini, Lesotho, Suid-Afrika en Zimbabwe. Dit kom in Wes-Kaap, Oos-Kaap, Vrystaat, KwaZulu-Natal, Mpumalanga en Limpopo voor en dit is op die SANBI-rooilys as 'veilig' (LC) gelys.

Die blare is glansend en teenoorstaande met getande rande. Die blommetjies is klein en daar is af en toe dorings. Die vruggies is sag en oranje wanneer ryp. Dit kan droogte en ryp weerstaan en kan in skadu of volson groei. Wildsbokke vreet die blare terwyl die vrugte deur voëls benut word.

Die vrugte is nie vir mense lekker nie, maar die sade van die vrugte is tradisioneel deur die Zoeloes as ornamente gedra. Hulle het ook die lemoentjiedoring se bas gebruik om 'n medisyne vir disenterie te maak.

## Galery 

Cassinopsis ilicifolia, habitus, c, Louwsburg.jpg|Lemoentjiedoring wat welig groei naby 'n fontein in KwaZulu-Natal
Cassinopsis ilicifolia, struik, Louwsburg.jpg|Lemoentjiedoring in struikbos
Cassinopsis ilicifolia, blomme, Jan Celliers Park.jpg
Cassinopsis ilicifolia, vrug, Manie van der Schijff BT, a.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakels 
*
Enkelgroendoring

Die **Enkelgroendoring** (*Balanites aegyptiaca*) is 'n middelgroot boom wat voorkom oor feitlik die hele Afrika en Arabiese Skiereiland. Dit is inheems in Algerië, Angola, Benin, Botswana, Burkina Faso, Burundi, Caprivistrook in Namibië, Demokratiese Republiek die Kongo, Djiboeti, Egipte, Eritrea, Ethiopië, Gambië, Ghana, Guinee, Guinee-Bissau, Ivoorkus, Jemen, Kameroen, Kenia, Libië, Malawi, Mali, Mauritanië, Marokko, Mosambiek, Niger, Nigerië, Oman, Republiek die Kongo, Rwanda, Saoedi-Arabië, Senegal, Sentraal-Afrikaanse Republiek, Somalië, Soedan, Tanzanië, Togo, Tsjad, Oeganda, Wes-Sahara, Zambië en Zimbabwe. Dit is ook inheems in Libanon, Sirië en die Staat Palestina.

Die boom het heldergroen blare en stewige ongevurkte dorings.

duimnael|links|Vrugte en sade
duimnael|links|Takke

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
Bagrationi-dinastie

Die **Bagrationi-dinastie** (Georgies: ბაგრატიონი) het van die Middeleeue tot die vroeë 19de eeu oor Georgië regeer. Dit is een van die oudste Christelike voormalige koningshuise in die wêreld. 

Die oorsprong van die Bagrationi-dinastie word betwis, asook die tyd waarin hulle hul verskyning in Georgië gemaak het. Die geskiedenis van die dinastie is egter onlosmaaklik verbind aan dié van Georgië. Hul voorvaders het die dinastie in die vroeë 9de eeu gestig as vorste van die historiese Suidwes-Georgië en die aangrensende Georgiese moeraslande wat van die Arabiere verower is. Hulle het die Koninkryk van Georgië in 888 herstel. Die koninkryk het van die 11de tot die 13de eeu vooruitgegaan en verskeie gebiede verenig. Dié tyd, veral die bewind van Dawid IV (1089–1125) en sy agterkleindogter Tamar (1184–1213), word beskou as die "goue era" in die geskiedenis van Georgië – ’n tydperk van militêre en kulturele sukses.

Nadat die Koninkryk van Georgië in die laat 15de eeu verdeel het, het takke van die Bagrationi-dinastie regeer oor die drie Georgiese wegbreek-koninkryke – Kartli, Kacheti en Imereti – totdat die Russiese Ryk Georgië in die vroeë 19de eeu geannekseer het. Die dinastie het in ballingskap as ’n koninklike familie voortbestaan tot met die Russiese Rewolusie van 1917. Met die vestiging van die Sowjet-regering in Georgië in 1921 is sommige familielede gedwing om ’n laer status te aanvaar en hulle het eiendom verloor, terwyl ander na Wes-Europa geëmigreer het. Sommige van hulle het ná die onafhanklikwording van Georgië in 1991 na die land teruggekeer.

## Verwysings
Loganiaceae

**Loganiaceae** is die Klapper-familie. Daar is meer as 400 spesies wêreldwyd wat tot die familie hoort waarvan 30 in Suider-Afrika voorkom en almal is bome.

## Spesies 
Die Suider-Afrikaanse spesies is:
* Bloubitterbessie (*Strychnos usambarensis*)
* Botterklapper (*Strychnos madagascariensis*)
* Groenklapper (*Strychnos spinosa*)
* Kaapse kiaat (*Strychnos decussata*)
* Kurkbasklapper (*Strychnos cocculoides*)
* Stekelblaarklapper (*Strychnos pungens*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
*
Fingoland

duimnael|300px|Kaart wat Fingoland aandui.

**Fingoland** (Mfenguland) is 'n historiese naam vir die gebied tussen die Groot-Keirivier en die Mbhasherivier en beslaan dele van die distrikte van Butterworth, Nqamakwe, Tsomo en Dutywa. Dit lê suid van Tembuland, wes van Galekaland en noord van Brits-Kaffraria.

Die Fingo's (Amafengu) was oorblyfsels van ander stamme wat tydens die Mfecane versplinter  is. Op uitnodiging van die goewerneur van die Kaapkolonie, sir Philip Wodehouse, het 'n groep van hierdie vlugtelinge hulle in 1865 hier kom vestig. Op 1 Oktober 1879 is die streek by die Kaapkolonie ingelyf onder kapt. M.L. Blyth as eerste hooflanddros. Op daardie datum het die Fingo's dus Britse onderdane geword.

duimnael|links|Die amaFengu was bekend as goeie skuts.

Die heuwelagtige landskap leen hom tot bees- en skaapboerdery. Net meer as 3&nbsp;km oos van Nqamakwe is die bekende Blythswood, 'n voormalige Skotse sendingstasie  en tans skool.

## Bibliografie 
* Raper, P.E.: Streekname in Suid-Afrika en Suidwes. Kaapstad: Tafelberg vir die R.G.N., 1972. (Naamkundereeks nr. 1) 
* Standard Encyclopaedia of Southern Africa, deel 4. Kaapstad: Nasou, 1971. 

## Sien ook 
* Lys van streeksname in Suid-Afrika
Regent Street

[duimnael|regs|350px|Regent Street op 25 April 2011, in noordelike rigting afgeneem, met Unievlae ter viering van die huwelik van [Prins William, Hertog van Cambridge|Prins William en Catherine Middleton]]
**Regent Street** is een van die grootste winkelstrate in Londen se West End-winkeldistrik en 'n trekpleister vir sowel Londenaars asook toeriste. Die straat, wat onder meer vir sy kersfeesligte bekend staan, is vernoem na die Prinsregent en latere koning George IV en word algemeen verbind met die argitek John Nash (1752-1835). Nash se oorspronklike straatuitleg het tot vandag bewaar gebly, alhoewel sy geboue (met uitsondering van *All Souls Church*) intussen vervang is. 

Regent Street is in 1825 voltooi en was 'n vroeë voorbeeld van Engelse stadsbeplanning. Dit loop dwarsdeur die 17de en 18de eeuse straatuitleg, vanaf die Regent se woning in Carlton-huis in St James's aan sy suidelike einde, deur *Piccadilly Circus* en *Oxford Circus* tot by *All Souls Church*. Van daar word die roete deur *Langham Place* en *Portland Place* tot ''Regent's Park* voortgesit.

Elke gebou in Regent Street word as *listed building* beskerm en het tenminste Graad II-status. Die geboue vorm in hul geheel die Regent Street-bewaringsgebied (*Regent Street Conservation Area'').
Mossie

[duimnael|'n [Gewone mossie in Roodepoort, Suid-Afrika.]]

'n **Mossie** is 'n klein voëltjie met vaal en bruin vere.

* Geelvlekmossie - *Petronia superciliaris*
* Gewone mossie - *Passer melanurus*
* Grootmossie - *Passer motitensis*
* Gryskopmossie - *Passer diffusus*
* Huismossie - *Passer domesticus*
* Witkeelmossie - *Passer griseus*

## Ander gebruike 
* Taalkundige vergelykings:
** "*So dood soos ’n mossie*" (morsdood)
** "*Mossie, maar man*" (klein van persoon, maar dapper/moedig)
Anserinae

**Anserinae** is die onderfamilie van swane en ganse, wat onder die familie van eendvoëls ressorteer.

Swane is gewoonlik groter as ganse en het 'n langer nek met korter pote. Swane se pote is ook verder agter hulle liggame geplaas in vergelyking met ganse en hulle loop gevolglik moeilik. Vir die rede is swane minder tuis op land as swane en lyk sommer ongemaklik uit die water.

## Fotogalery 

Lêer:SwansCygnus olor.jpg|Twee swane.
Lêer:Anser albifrons 30009.JPG|'n Blesgans.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*
Gans

'n **Gans** is 'n groot, swaargeboude watervoël met 'n lang nek wat aan die familie van eendvoëls (*Anatidae*) behoort. Binne die familie hoort hulle tot die subfamilie Anserinae (swane en ganse). 

Ganse wei graag en is meer gespesialiseerd om op land te lewe as ander verwante spesies. Hiervoor het hulle lang sterk bene wat reg onder die liggaam geplaas is en hulle in staat stel om maklik te kan loop. 

## Geluid 
Die geluide wat ganse maak kan beskryf word as gaggel, snater of blaas.

## Fotogalery 

Lêer:Chloephaga melanoptera1.jpg|'n Andes-gans.
Lêer:Anser albifrons 30009.JPG|'n Blesgans.
Lêer:Bar-headed Goose - St James's Park, London - Nov 2006.jpg|'n Bandkopgans.
Lêer:Cereopsis novaehollandiae 2.jpg|'n Cereopsis-gans.
Lêer:African Pygmy Goose.jpg|'n Dwerggans.
Lêer:Chloephaga poliocephala -Ushuaia, Tierra del Fuego, Argentina-8.jpg|'n Gryskopgans.
Lêer:Hawaiigans Branta sandvichensis 0505281 Wikiausschnitt.jpg|'n Hawaiiese gans.
Lêer:Canada goose.jpg|'n Kanadese gans.
Lêer:Emperor.goose.arp.750pix.jpg|'n Keisergans.
Lêer:Chen caerulescens 32398.JPG|'n Kleinsneeugans.
Lêer:Alopochen-aegyptiacus.jpg|'n Kolgans.
Lêer:Chloephaga rubidiceps1.jpg|'n Rooiborsgans.
Lêer:Branta leucopsis -standing in a field-8.jpg|'n Witwanggans.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*
Liberty (afdelingswinkel)

duimnael|links|230px|*Liberty of London*
duimnael|links|230px|Die afdelingswinkel se buitefasades en interieur is in 'n historiserende Tudorstyl (*Tudor Revival*) ontwerp
duimnael|links|230px|*Liberty* se Kersfeeswinkel
***Liberty*** is 'n afdelingswinkel in Regent Street in die West End-winkeldistrik van Sentraal-Londen wat 'n wye reeks van luukse goedere aanbied, waaronder dames-, mans- en kindermodes, kosmetiek, toiletware en parfuum, juweliersware, huisware, meubels, skryfbehoeftes en geskenkartikels. *Liberty* staan veral bekend vir sy unieke ontwerpstyle met onder meer blomme- en grafiese patrone.

Die huidige afdelingswinkel word in 'n Tudor Revival-vakwerkhuis gehuisves wat in 1920 opgerig is - met die karakter en interieur van 'n groot privaat woning. Die winkelgalerye, wat deur 'n groot binnehof met mekaar verbind word, is eweneens ontwerp soos die vertrekke van 'n privaat woning, met loodglasvensters, venstersitplekke, vuurplekke met skoorstene en skeepshout wat bydra tot die intieme atmosfeer.

Op 19 Julie 2019 het die private beleggingsmaatskappy *Bluegem* bekendgemaak dat dit sy aandele van 40 persent in Liberty aan 'n groep beleggers onder leiding van *Glendower Capital* sal verkoop. Die afdeling se waarde is vir die transaksie as £300 miljoen bepaal - aansienlik meer as die bedrag van £32 miljoen wat *Bluegem* in 2010 daarvoor betaal het. Reeds in 2014 het *Bluegem* aandele aan *Liberty* aan families uit Europa en die Midde-Ooste verkoop wie se name nie bekendgemaak is nie.

Voor die oorname deur *Bluegem* het *Liberty* verliese gely. Onder *Bluegem* se regstreekse bestuur het die wins van byna nul in 2010 tot £25 miljoen in 2018 gestyg.

## Verwysings 
## Eksterne skakels 
* *The Culture Trip: The History Of Liberty Department Store In One Minute*
Afrikabloubessie

Die **Afrikabloubessie** (*Vaccinium exul*) is 'n klein, seldsame middelgroot boom wat in bergagtige gebiede vanaf Eswatini tot in die Soutpansberg in Limpopo voorkom. Daar is ook 'n geïsoleerde populasie in Malawi. Die blomme is klokvormig en die vrugte is gerond, vlesig en rooi en word swart wanneer hulle ryp is.

Die boom se FSA-nommer is 571.

## Galery 

Vaccinium exul 98228887.jpg|Afgeneem naby Lydenburg
Vaccinium exul 98228688.jpg
Vaccinium exul 98228873.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
* REDLIST Sanbi

## Eksterne skakels
Arthur Lasenby Liberty

**Sir Arthur Lasenby Liberty** (* 13 Augustus 1843, † 11 Mei 1917) was 'n Londense koopman en stigter van die afdelingswinkel *Liberty & Co*.

Liberty is as die seun van 'n klerasiehandelaar in Chesham, Buckinghamshire gebore en het op sestienjarige ouderdom met sy oom, wat kant verkoop het, begin werk. Later is hy deur 'n ander oom, 'n wynhandelaar, aangestel. In 1859 het hy sy leerjongenskap by 'n klerasiehandelaar begin, maar vervolgens besluit om liewer 'n aanstelling by *Farmer and Rogers* se *Oriental Warehouse* te aanvaar. Hier het hy in sy loopbaan gevorder tot bestuurder.

*Farmer and Rogers* het egter geweier om Liberty as vennoot tot die onderneming te laat toetree, en so het hy op 15 Mei 1875 sy eie afdelingswinkel in Londen se *Regent Street* geopen waar hy ornamente, tekstielstowwe en 'n verskeidenheid kunswerke uit die Verre-Ooste verkoop het.
duimnael|links|200px|*Liberty & Co.*: Deftige tabberd vir teetyd, omstreeks 1887
*Liberty & Co.* het aanvanklik 'n eklektiese mengsel van gewilde style aangebied, maar dan begin oorskakel na 'n heeltemal ander styl wat nou verbind was met die Estetiese Beweging van die 1890's, Art Nouveau (die "Nuwe Kuns"). Die onderneming is in só 'n mate met hierdie nuwe styl geassosieer dat in Italië na Art Nouveau as *Stile Liberty* verwys is. *Liberty & Co.* se gekleurde en bedrukte tekstiele, veral sy en satyn, het 'n verskil gemaak met hul subtiele en gesofistikeerde kleure en het veral in die dekades tussen 1890 en 1920 groot aanklank gevind by modeliefhebbers. Ná sy sukses in Engeland het Liberty in 1890 'n tweede winkel in Parys geopen.

In 1865 het Arthur Liberty met sy eerste vrou, Martha Cottam, in die huwelik getree, maar is van haar in 1869 weens owerspel geskei. In 1875 het hy met sy tweede vrou, Emma Louise Blackmore, getrou. Uit die huwelik is geen kinders gebore nie. In 1913 is Liberty tot ridder geslaan.

Liberty het 'n fortuin gemaak met sy meerderheid aandele in *Liberty & Co.* nadat die onderneming in 1890 in 'n *public limited liability company* (publieke maatskappy met beperkte aanspreeklikheid) omgeskep is. In 1914 het hy afgetree. Hy is drie jaar later, op 11 Mei 1917, op sy landgoed in Buckinghamshire oorlede. Sy bestorwe boedel het naas sy landgoed en herehuis verskeie kleiner huise en 'n groot plaas naby sy geboorteplek in Buckinghamshire ingesluit.
 
Arthur Liberty se grafsteen is ontwerp deur Archibald Knox, een van *Liberty & Co.* se langjarige ontwerpers.

## Eksterne skakels 
* *www.victorianweb.org: Arthur Lasenby Liberty en die ontwikkeling van die Liberty-styl* 
* *Die geskiedenis van Liberty* 
* *Arthur Liberty & the Liberty Store - feiteblad*
Kaapse boomheide

Die **Kaapse boomheide** (*Erica tristis*) is 'n klein boom, soms 'n struik, wat in fynbos en rotsagtige plekke in die Wes-Kaap voorkom. Die boom se FSA-nommer is 575.1..

## Sien ook 
* Alfabetiese lys van Suid-Afrikaanse bome
* Lys van Erica-spesies

## Verwysings 
## Bronne 
* *Watter Boom is dit?* Eugene Moll 2013 
* SANBI Redlist
* Plants of the World
Erica

**Erica** is 'n blomplant-genus wat tot die familie *Ericaceae* behoort, en wêreldwyd sowat 857 spesies insluit. In Suid-Afrika staan hulle as **heide** of fynbos bekend. Die meeste spesies is struike maar drie spesies kan as bome beskou word, aangesien hulle meer as 2 meter hoog kan groei. Hulle kom voor op hoogliggende, rotsagtige plekke in grasveld of gemeng met ander struike van dieselfde grootte.

## Benaming
Die Latynse woord *erica* beteken "heide" of "besem". Daar word veronderstel dat Plinius die woord *erica* uit Antieke Grieks ἐρείκη afgelei het. Die naam heide word ook op enkele verwante genera van soortgelyke voorkoms toegepas. Die genus *Calluna* byvoorbeeld, is voorheen by *Erica* ingesluit, maar dit verskil deur blare wat selfs kleiner is (minder as 2–3&nbsp;mm lank), en die blomkelk wat uit afsonderlike kelkblare bestaan. In Europa blom *Erica* in die laatwinter, en word dan winterheide genoem om dit te onderskei van somerheide (*Calluna*), wat laatsomer blom.

## Beskrywing
Die meeste *Erica*-spesies is klein struike van 20–150 cm hoog, alhoewel enkeles hoër groei; *E. arborea* (boomheide) en *E. scoparia* (besemheide) groei die hoogste, naamlik tot 7 meter hoog. Almal is immergroen met besonder klein, naaldagtige blare van 2–15 mm lank. Die blomme groei soms uit die oksels, of andersins in terminale skerms of are, wat tipies na buite of afwaarts georiënteer is. Die  sade is baie klein, en kan by sommige spesies vir dekades in die grond oorleef.

## Spesies 
Sedert Januarie 2019 is daar meer as 850 aanvaarde spesies in Kew's Plants of the World Online.

## Fotogalery 

Baumheide.jpg|*Erica arborea*
Grauheide.jpg|*Erica cinerea*
Erica junonia00.jpg|*Erica junonia*
Erica mammosa flower.jpg|*Erica mammosa*
Erica ciliaris.jpg|*Erica ciliaris*

## Sien ook 
* Alfabetiese lys van Suid-Afrikaanse bome
* Lys van Erica-spesies

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
*
7’s Premierliga

Die **7’s Premierliga** was ’n rugbykompetisie wat geskoei is op die formaat van die Indiese Premierliga-kriekettoernooi. Die eerste toernooi van hierdie kompetisie het op 14 en 15 Desember 2012 op Outeniekwapark in George plaasgevind.

Die toernooi het bestaan uit twaalf spanne wat met die steun van privaatbeleggers die lig gesien het.

Die idee agter die toernooi was om die rugbyunie van die Suidwestelike Distrikte, die Arende, ’n finansiële hupstoot te gee nadat die Suid-Afrikaanse been van die Internasionale Rugbyraad (nou Wêreldrugby) se internasionale sewesreeks na Port Elizabeth geskuif is en nadat die rugbyunie se beroepsarm in 2011 gelikwideer is.

## Spanne 
Die twaalf spanne wat aan die in inleidingstoernooi deelgeneem het, was:

## Verwysings
Windows 8

**Microsoft Windows 8** is 'n nuwer weergawe van die Windows-bedryfstelsel wat as opvolger vir Windows 7 ontwikkel is. Die bedryfstelsel is amptelik op 26 Oktober 2012 vrygestel. Sy opvallendste kenmerk is die nuwe "teël"-koppelvlak wat op 'n verskeidenheid toestelle kan werk - selfone, tablet- en konsole (tafel)-rekenaars. Dit kan met al drie primêre instrumente - muis, toetsbord en raakskerm - beheer word. Windows 8 het die vinnigste aanskakel- en laaispoed van alle Windows-weergawes, alhoewel die beginkieslys verwyder is. 

'n Spesiale ARM-weergawe vir raakskermtoestelle sonder Intel- of AMD-verwerkers (dus veral tabletrekenaars met ARM-argitektuur), Windows RT, is eweneens vrygestel. Sagteware vir hierdie bedryfstelsel kan slegs in die Windows-aanlynwinkel afgelaai word, terwyl gewone Windows-sagteware nie op RT-toestelle uitgevoer kan word nie.

## Sien ook
*WannaCry-kuberaanval
Kolchis

duimnael|Kolchis en Iberië in die Antieke tydperk.

**Kolchis** of **Colchis** (Georgies: კოლხეთი, *Kolcheti*; Grieks: Κολχίς, *Kolchis*) was ’n streek en koninkryk in die Suid-Kaukasus. Dit was geleë aan die ooskus van die Swartsee, waar die hedendaagse Georgië is.

Die inwoners was waarskynlik die voorouers van die huidige Swan-, Mingreliese en Laz-volk. Hulle het reeds in die Middel-Bronstydperk aan die Swartsee gewoon. Kolchis was eeue lank ’n onafhanklike koninkryk, tot met sy anneksasie in 164 v.C. deur Pontus.

In die Griekse mitologie was Kolchis die plek waar die Goue Vlies was wat deur Jason en die Argonoute gesoek is. Die Goue Vlies in die mite is geskoei op die destydse gebruik onder die plaaslike inwoners om goudstof uit riviere deur vliese te sif.

## Geskiedenis 
Kolchis is sedert die Bronstydperk bewoon deur verwante, maar aparte stamme wat aan die Swartsee gewoon het. Hulle het in die 13de eeu v.C. verenig en die Koninkryk van Kolchis gestig.

Die Grieke het Kolchis in die 6de tot 5de eeu v.C. gekoloniseer en in 302 v.C. het dit deel van die pas gestigte Koninkryk van Iberië geword. Kolchis het later afgestig en in verskeie prinsdomme verdeel, tot met hul anneksasie omstreeks 101 v.C deur Mithridates VI van Pontus. Daarna was dit in oorloë met die Romeinse Ryk gewikkel. In 66 v.C. is hulle deur Pompeius verslaan en het hulle deel van die Romeinse Ryk geword.

Die Christendom het in die 1ste eeu n.C. deur Kolchis versprei en in die 4de eeu het dit die amptelike godsdiens geword. In dié tyd het dit ’n belangrike deel uitgemaak van die Middeleeuse Georgië, saam met die Koninkryk van Iberië.

## Verwysings
Outeniekwapark

**Outeniekwapark** is ’n sportstadion in George, Suid-Afrika wat vir rugby en sokker gebruik word. Dit is die 
tuisveld van die Curriebekerspan die SWD Arende.

Die stadion bied sitplek aan 8&nbsp;000 toeskouers en kan tot 12&nbsp;000 toeskouers hanteer met tydelike pawiljoene.  Vir nie-sportdoeleindes is daar plek vir tot 15&nbsp;000 mense.

Die Japannese nasionale sokkerspan het tydens die FIFA Sokker-Wêreldbekertoernooi in 2010 in George tuisgegaan en Outeniekwapark as oefenveld gebruik.

## Sien ook 
* Lys van stadions in Suid-Afrika
Witteberg

Die **Witteberg** is 'n bergreeks geleë aan die suidelike Lesothogrens met Suid-Afrika. Dit strek van Lundeansnek tot by Lady Grey in die Oos-Kaap en vorm 'n deel van die uitgestrekte Drakensbergreeks wat vir etlike honderde kilometers oor Suid-Afrika strek.
## Riviere 
Die Sterkspruit, 'n sytak van die Oranjerivier, ontspring aan die noordelike hange van die Witteberg.

## Galery

Lundean's neck pass.jpg|Lundeansnekpas, 2&nbsp;162&nbsp;meter bo seevlak
Joubert's Pass02.jpg|Gesig op Lady Grey van die Joubertspas-hoogtes

## Sien ook 
* Lys van bergpieke in Suid-Afrika
2013 7’s Premierliga

Die **2013 7’s Premierliga** was die tweede toernooi van die 7s Premierliga wat op 11 en 12 Januarie 2014 op Outeniekwapark in George gehou is.  Die toernooi sou aanvanklik op 14 en 15 Desember 2013 gehou woord maar is uitgestel na die afsterwe van Nelson Mandela.

## Formaat 
Die spanne is opgedeel in vier poele van drie spanne elk.  Op dag een het elke span in Poel A teen elke span in Poel B gespeel, so ook Poele C en D.  Die boonste twee spanne in elke poel het gekwalifiseer vir die Bekerkwarteindronde en die onderste spanne in elke poel het in die Bakhalfeindstryd gespeel.  Die wenners van die Bekerkwarteindrondes het deurgedring na die Bekerhalfeindstryde en die verloorders het in die Plaathalfeindrondes gespeel.  Elkeen van die Beker, Plaat en Bak het dus ’n eerste tot vierde posisie waarvoor gespeel is.

## Poele 
### Verklaring van punte 
Die eerste twee spanne kwalifiseer vir die kwarteindronde van die Bekertoernooi.
* 4 punte vir ’n oorwinning
* 2 punte vir ’n gelykopuitslag
* 1 bonuspunt vir ’n verlies met sewe of minder punte
* 1 bonuspunt vir vier of meer drieë gedruk in ’n wedstryd

### Poel A 
#### Punteleër
### Poel B 
#### Punteleër 
### Poel C 
#### Punteleër 
### Poel D 
#### Punteleër 
### Wedstrydbepalings en uitslae 
#### Poel A v B 
##### Eerste Rondte 
##### Tweede Rondte 
##### Derde Rondte 
### Wedstrydbepalings en uitslae 
#### Poel C v D 
##### Eerste Rondte 
##### Tweede Rondte 
##### Derde Rondte 
### Beker 
#### Kwarteindstryde 
#### Halfeindstryde 
#### Wedstryd vir derde plek 
#### Eindstryd 
### Plaat 
#### Halfeindstryde 
#### Eindstryd 
### Bak 
#### Halfeindstryde 
#### Eindstryd 
## Spanne 
* Blou Bulle
* Eye of the Tiger
* Kaizer Chiefs
* Living Ball
* Luiperds
* Masakhane Old Boys

* Natalse Haaie
* Samurai Sevens
* SWD Arende
* Unlimited Titans
* Vrystaat Cheetahs
* Westelike Provinsie

## Verwysings 
## Eksterne skakels 
* Amptelike webblad
Petrolbos

Die **petrolbos** (*Erica hexandra*) is 'n klein boom wat tot die genus *Erica* behoort. Die spesie is inheems aan Mosambiek, Zambië en Zimbabwe.

## Sien ook 
* Lys van uitheemse bome wat in Suid-Afrika voorkom
* Lys van Erica-spesies

## Bronne 
* Plants of the World Online
* *Watter Boom is dit?* Eugene Moll 2013
Assegaai (boom)

Die **assegaai** (*Curtisia dentata*) is 'n mediumgroot boom wat in bergwoude van Afrika groei. Dit is redelik skaars tussen Kaapstad en die Soutpansberg, maar meer volop in die oostelike hooglande van Zimbabwe tot by die Gorongosaberg, asook Eswatini en Mosambiek. 

Hierdie boom is die enigste spesie van die genus *Curtisia*. Die *dentata* ("getand") in die Latynse naam verwys na die kenmerkende tande op die blare van die assegaai. Die hout van die boom is in vroeër jare gebruik in die konstruksie van ossewaens.

## Galery 

AssegaiTree Curtisia dentata fruits detail - SA.jpg|Wit bessies
Curtisia dentata - Assegai tree - foliage 4.jpg|Blare met kenmerkende tande
Curtisia dentata - Assegai tree - Table Mountain 6.JPG|'n Mediumgroot assegaaiboom in Kaapstad

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Verwysings 
## Eksterne skakels
Wolftoon

Die **wolftoon** (*Portulacaria namaquensis*) is 'n klein boom wat onmiskenbaar is. Die boom het silwerige bas en klein, bladwisselende blaartjies wat in bondels op verdwergde takkies voorkom. Op die SANBI-rooilys word dit as *veilig* (LC) gelys. Dit kom voor in die Noord-Kaap (Richtersveld, Gordonia en Boesmanland) en ook in die suide van Namibië. Die boom se FSA-nommer is 104.1

duimnael|links|Wolftoon as 'n potplant

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
*
Geelpapierkelk

Die **geelpapierkelk** (*Monotes glaber*) is 'n klein tot middelgroot boom wat voorkom in miombo-bosveld in Zimbabwe en die weste van Mosambiek. Hulle groei gewoonlik op sandgrond. Die spesie kom ook in Angola, Botswana, Demokratiese Republiek die Kongo en Zambië voor.

## Sien ook 
* Alfabetiese lys van Suid-Afrikaanse bome

## Bronnelys 
* Plants of the World Online
* *Watter Boom is dit?* Eugene Moll 2013
Mirian III van Iberië

**Mirian III** (Georgies: მირიან III) was van 306 tot 337 koning van Iberië (nou deel van Georgië). Volgens die Middeleeuse Georgiese annale was hy die land se eerste Christelike koning en het hy die Christelike geloof die land se amptelike godsdiens gemaak. Hy word deur die Georgies-Ortodokse Kerk as ’n heilige vereer.

## Verwysings
Waterboomheide

Die **waterboomheide** (*Erica caffra*) is 'n klein boom, soms 'n struik, wat in oewerhabitatte en aan woudrande groei en vanaf die Wes-Kaap tot in die Drakensberge van KwaZulu-Natal en Lesotho voorkom. Die boom se blomme lyk soos klokkies. Die boom se FSA-nommer is 572.

[duimnael|links|Waterboomheide in [Kirstenbosch.]]

Hierdie spesie is een van die 54 plantspesies wat deur Kaapse heuningbye, Apis mellifera capensis, as primêre nektar- en stuifmeelbronne gebruik word en in die Oos-Kaapprovinsie in 'n gebied waar fynbosplantegroei met grasveldgemeenskappe meng, bestudeer is.

## Sien ook 
* Alfabetiese lys van Suid-Afrikaanse bome
* Lys van Erica-spesies

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Ryan McLaren

**Ryan McLaren** (* 9 Februarie 1983 in Kimberley, Kaapprovinsie) is 'n Suid-Afrikaanse krieketspeler wat toets-, EDI- en Twintig20-wedstryde vir die Proteas speel. Hy het onder meer tydens die Kampioenetrofee 2013 vir Suid-Afrika gespeel.

## Eksterne skakels 
*  Ryan McLaren by Cricinfo
*  Ryan McLaren by CricketArchive
Dipterocarpaceae

**Dipterocarpaceae**, die **papierkelkfamilie**, is 'n familie wat hoort tot die orde *Malvales*. Daar is 500 spesies wêreldwyd wat hoort tot die familie waarvan drie in Suider-Afrika voorkom en al drie is bome. Hierdie familie van houtagtige plante kom meesal in Suidoos-Asië voor.

## Kenmerke 
Kenmerk aan die familie is dat al die spesies houtagtig is en die bas is geplooi in die mikke waar groot takke uitgroei. Die blare is enkelvoudig en spiraalsgewys gerangskik. Daar is 'n duidelike kolletjie op die hoofaar naby die basis waar die blaarsteel aan die blaarskyf aanheg.

## Spesies wat in Suider-Afrika voorkom 
* Geelpapierkelk *Monotes glaber*
* Pienkpapierkelk *Monotes engleri*

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
* 
*
Reuserosyntjie

Die **reuserosyntjie** (*Grewia hexamita*) is 'n struik tot klein boom wat voorkom aan die kus van KwaZulu-Natal en noordwaarts tot by die Limpoporivier. Kenmerkend van die boom is dat die blare byna so breed is as wat hulle lank is. Die vrugte is groot en harig. Die boom se FSA-nommer is 460.

## Versperiding 
Die spesie is inheems in Eswatini, Mosambiek, Suid-Afrika, Tanzanië en Zimbabwe. In Suid-Afrika kom die spesie in KwaZulu-Natal, Limpopo en Mpumalanga voor.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Roosrewolusie

Die **Roosrewolusie** (Georgies: ვარდების რევოლუცია, *wardebis rewoloetsia*) was wydverspreide protesoptogte in Georgië oor beweerde bedrog in die verkiesing van November 2003, toe Edward Sjewardnadze as president herkies is. Dit het daartoe gelei dat Sjewardnadze op 23 November van dié jaar bedank en ’n nuwe regering aan die bewind gekom het.
Dillon Lerm

**Dillon Lerm** (geb. 13 Oktober 1981) is ’n Afrikaanse en Engelse sanger. Hy tree ook op as seremoniemeester.

Hy is in Bloemfontein gebore en het vroeg reeds gesing, onder meer in die Bloemfonteinse Kinderkoor, Grey-kollege Indomitos en die Universiteit Stellenbosch se koor. Hy was ook al op BokRadio 98.9fm in Kaapstad en Suid-Kaap Stereo. 

Dillon is in 2012 aangewys as beste nuwe kunstenaar by die Wes-Kaapse Bokkie Toekennings en in 2013 benoem as beste manlike sanger in die Wes-Kaap.   

## Diskografie 
### Albums 
* *Crazy Mal Verlief* (2010)
* *Jou tyd Is Jou tyd* (2014)  

### Musiekvideo's 
* ''Emma's Song* (2012)
* *Fairytale Lifestyle* (2013)
* *Trane van Genade'' (2014)

## Eksterne skakels 
* Amptelike webwerf
Vaalrosyntjie

Die **Vaalrosyntjie** (*Grewia monticola*) is 'n struik of 'n boom wat deel is van die *Malvaceae* familie.

## Verspreiding 
Die spesie is in Suid-Afrika inheems in Gauteng, KwaZulu-Natal, Limpopo, Mpumalanga en Noordwes. Buite Suid-Afrika is die spesie inheems in Botswana, die Caprivistrook in Namibië, Eswatini, Mosambiek, Tanzanië, Zambië en Zimbabwe.

## Beskrywing 
Die blare is langwerpig, asimmetries met fyn, fluwelige, goue hare en word aan neerhangende takke gedra. Die boom se FSA-nommer is 462.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Kartlos

duimnael|Kartlos. ’n Illustrasie uit die Georgiese Kronieke, 1700's.

**Kartlos** (Georgies: ქართლოსი) is die mitiese voorvader van die Georgiërs (Kartweliërs) in die Georgiese mitologie, veral van die Kartli van Iberië. Kortlos kom voor in die Middeleeuse *Georgiese Kronieke* (*Kartlis Cxovreba*), wat waarskynlik in die 11de eeu deur Leonti Mroveli neergeskryf is na mondelinge oorlewerings.

Volgens legende was hy die seun van Targamos en die broer van Haos, Mowakos, Lekos, Heros, Kawkasos en Egros, van wie ander Kaukasiese volke hul oorsprong het. Kartlos het die volk verenig, hul leier geword en die stad Kartli gestig.

## Die afstamming van Kartlos 

## Verwysings 
* Rapp, Stephen H. (2003), *Studies In Medieval Georgian Historiography: Early Texts And Eurasian Contexts*, p. 427. Peeters Bvba .
Kartweliese tale

Die **Kartweliese tale** (Georgies: ქართველური ენები), ook **Suid-Kaukasiese tale** of **Iberiese tale** genoem, is ’n taalfamilie van die Kaukasus wat hoofsaaklik in Georgië gepraat word. Daar is ook groot groepe sprekers in Rusland, die Verenigde State, die Europese Unie, Israel en die noordoostelike dele van Turkye. Daar is wêreldwyd sowat 5,2 miljoen sprekers van Kartweliese tale.

[duimnael|links|Etniese kaart van die [Kaukasus-streek]]
Dit is nie verwant aan enige ander taalfamilie nie en is dus een van die wêreld se primêre taalfamilies. Die eerste bekende geskrif in ’n Kartweliese taal is ’n inskripsie van Abba Antoni by ’n Georgiese klooster naby Betlehem in die antieke Georgiese skrif. Dit dateer uit 430 n.C.

Saam met die Noordoos-Kaukasiese tale en die Noordwes-Kaukasiese tale maak die familie deel uit van ’n groep van drie taalfamilies wat in die Kaukasus-taalgebied gepraat word; al drie taalfamilies toon egter geen onderlinge genetiese verwantskap nie. Hulle word veral uit geografiese redes onder die sambreelterm Kaukasiese tale saamgevat. Die Georgiese taalkundige Arnold Chikobawa het wel 'n Ibero-Kaukasiese taalfamilie voorgestel, alhoewel dit algemeen verwerp is.

## Sprekers 
Die bekendste taal in die familie is Georgies. Dit word deur 90% van die inwoners van Georgië gepraat. Dit word in drie unieke Georgiese skrifte geskryf en is die enigste Kaukasiese taal wat ’n antieke letterkundetradisie het. Dit lyk of die ou Georgiese skrif van Aramees afgelei is, met Griekse invloede.

Mingrelies word sedert 1864 in die Georgiese skrif geskryf – veral tussen 1930 en 1938, en weer vanaf 1989.

Die taal Laz in Turkye word meestal in die Latynse alfabet geskryf. Dit is egter aan die verdwyn omdat die Laz-sprekers al hoe meer in die Turkse hoofstroomgemeenskap opgeneem word.

## Verwysings 
## Eksterne skakels 
*  
*
Pienkpapierkelk

Die **pienkpapierkelk** (*Monotes engleri*) is 'n klein tot middelgroot boom wat deel van die Dipterocarpaceae familie is. Die spesie kom voor in die miombo-bosveld in Angola, Malawi, Mosambiek, Zambië en Zimbabwe. Hierdie boom se blare is breër as dié van die Geelpapierkelk. Die naam van die boom verwys na die kleur van die vrugte.

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Bronnelys 
* Plants of the World Online
* *Watter Boom is dit?* Eugene Moll 2013
Tamar van Georgië

**Tamar die Grote** (Georgies: თამარი; omstreeks 1160&nbsp;– 18 Januarie 1213), soms ook **Tamara** genoem, was van 1184 tot 1213 koningin van Georgië in die tyd van die Goue Era. Sy was lid van die Bagrationi-dinastie en haar posisie as die eerste regerende koningin is beklemtoon deur die titel ''mep'e'' ("koning").

## Bewind 
Tamar is in 1178 deur haar pa, koning George III, as opvolger en medeheerser aangewys, maar toe sy die troon bestyg ná haar pa se dood, het sy groot teenstand van die adel gekry. Sy het dié teenstand suksesvol die hoof gebied en ’n suksesvolle buitelandse beleid begin wat aangehelp is deur die verval van die vyandelike Turke.

Met die hulp van ’n magtige militêre elite het sy voortgebou op die sukses van haar voorgangers, en ’n ryk opgebou wat die Kaukasus oorheers het totdat die Mongole die streek twee dekades ná haar dood binnegeval het.

## Persoonlike lewe en nalatenskap 
Tamar was twee keer getroud: eers met prins Joeri van Kiëf-Roes, van 1185 tot 1187. Sy is van hom geskei, het hom uit die land verban en haar land suksesvol verdedig teen sy latere pogings tot ’n staatsgreep. Haar tweede man was die Alan-prins David Soslan, by wie sy twee kinders gehad het, George en Rusudan, wat albei ná haar monarg geword het.

Vanweë haar politieke en militêre suksesse en die feit dat sy ’n vrou was, is sy in die Georgiese kuns en geskiedenis geïdealiseer en geromantiseer. Sy is steeds ’n gewilde figuur in die Georgiese kultuur en word deur die Georgies-Ortodokse en Apostoliese Kerk as ’n heilige vereer. Haar feesdag is op 14 Mei.

## Verwysings
Beweging van Onverbonde Lande

Die **Beweging van Onverbonde Lande** (**BOL**; Engels: *Non-Aligned Movement*, *NAM*; Serwo-Kroaties: *Pokret nesvrstanih*; Frans: *Mouvement des non-alignés*, *NAM*; Spaans: *Movimiento de Países No Alineados*, *MPNA*; Portugees: *Movimento Não-Alinhado*, *MNA*) is 'n internasionale organisasie van lande, wat nie tot 'n militêre alliansie behoort nie en tydens die Koue Oorlog neutraal was. Die stigting van die organisasie is geïnisieer deur die Joego-Slawiese president Josip Broz Tito, die Egiptiese staatshoof Gamal Abdel Nasser, Ghana se eerste president Kwame Nkrumah, die Indiese eerste minister Jawaharlal Nehru en die Indonesiese president Sukarno. Dit is tydens 'n vergadering in Belgrado in 1961 gestig en later het talle lande van Afrika en Asië by die Beweging aangesluit. Die doelwitte is die gelykheid tussen die lande en 'n positiewe ekonomiese ontwikkeling van die lidlande.
duimnael|400px|Lande van die Bandung-konferenise in 1955
duimnael|400px|

## Lidlande 
In 2012 het die organisasie 120 lidlande en 17 waarnemende lande gehad.

### Huide lidlande 
Die volgende lande is lede van die Beweging van Onverbonde Lande, gerangskik volgens kontinente, wys hul jaar van toetreding:

#### Afrika 
Tans is elke land van Afrika (sonder Suid-Soedan en die Wes-Sahara) lid van die Beweging van Onverbonde Lande.

*  (1961)
*  (1964)
*  (1964)
*  (1970)
*  (1973)
*  (1964)
*  (1976)
*  (1983)
*  (1961)
*  (1970)
*  (1995)
*  (1970)
*  (1961)
*  (1970)
*  (1973)
*  (1961)
*  (1961)
*  (1976)
*  (1973)
*  (1976)
*  (1964)
*  (1964)
*  (1961)
*  (1964)
*  (1970)
*  (1964)
*  (1964)

*  (1973)
*  (1964)
*  (1961)
*  (1964)
*  (1973)
*  (1961)
*  (1976)
*  (1979)
*  (1973)
*  (1964)
*  (1970)
*  (1976)
*  (1964)
*  (1964)
*  (1976)
*  (1964)
*  (1961)
*  (1961)
*  (1994)
*  (1964)
*  (1964)
*  (1964)
*  (1961)
*  (1964)
*  (1964)
*  (1979)

#### Amerikas 
*  (2006)
*  (1983)
*  (1983)
*  (1976)
*  (1979)
*  (1973)
*  (1983)
*  (2006)
*  (2000)
*  (1983)
*  (1979)
*  (1993)
*  (1970)

*  (2006)
*  (1995)
*  (1970)
*  (1961)
*  (1979)
*  (1976)
*  (1973)
*  (2006)
*  (1983)
*  (2003)
*  (1983)
*  (1970)
*  (1989)

#### Asië 
*  (1961)
*  (1973)
*  (1973)
*  (1973)
*  (1993)
*  (1993)
*  (1961)
*  (1961)
*  (1961)
*  (1979)
*  (1961)
*  (1964)
*  (1961)
*  (1973)
*  (1964)
*  (1964)
*  (1961)
*  (1976)

*  (1970)
*  (1961)
*  (1993)
*  (1961)
*  (1976)
*  (1973)
*  (1979)
*  (1976)
*  (1961)
*  (1970)
*  (1964)
*  (1961)
*  (2003)
*  (1993)
*  (1995)
*  (1993)
*  (1970)
*  (1976)

#### Europa 
*  (2011)

*  (1998)

#### Oseanië 
*  (2011)
*  (1993)

*  (1983)

## Voormalige lidlande 
*  (1973–1991)
*  (1973–2004))
*  (1961–2004)

Ander vergaderings (soos die Bali-vergadering vanaf 23 tot 27 Mei 2011) is gehou tussen die amptelike vergaderings. Die Beweging van Onverbonde Lande het sy 50ste verjaarsdag in Belgrado op 5-6 September 2011 gevier.

## Verwysings 
## Eksterne skakels 
*  Amptelike webwerf
*  Amptelike webwerf van die 16de Vergadering 
*  Amptelike webwerf van die 15de Vergadering 
*  Amptelike webwerf van die 14de Vergadering
Bosrosyntjie

Die **bosrosyntjie** (*Grewia lasiocarpa*) is 'n struik tot klein boom wat voorkom noord vanaf Oos-Londen tot by die noorde van KwaZulu-Natal. Op die SANBI-rooilys word dit as *veilig* (LC) gelys. Dit is endemies aan Suid-Afrika Die boom se FSA-nommer is 461.

Die boom groei aan woudrande en in klam bosveld. Die blare is byna rond en is aan beide kante bedek met borselagtige roeskleurige hare

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
Portulacaceae

***Portulacaceae*** is 'n familie van blomdraende plante. Die familie het voorheen omtrent 20 genera met 500 spesies omvat, maar daar is nou net een genera in die familie met omtrent 115 spesies. Hierdie spesies is hoofsaaklik kruidagtige plante en struike wat bykans reg oor die wêreld voorkom. Die grootste diversiteit is in die semi-droë streke van die Suidelike Halfrond in Afrika, Australië en Suid-Amerika.

## Suid-Afrikaanse spesies 
* Spekboom (*Portulacaria afra*)
* Wolftoon (*Ceraria namaquensis*)
* Gemsboksuring (*Anacampseros telephiastrum*)

## Verwysings 
## Sien ook 
* Alfabetiese lys van Suid-Afrikaanse bome

## Eksterne skakels 
* 
*
Ernst August, keurvors van Brunswyk-Lüneburg

**Ernst August** (Latyn: Ernestus Augustus; 20 November 1629 – 23 Januarie 1698) was die Hertog van Brunswyk-Lüneburg en het oor die prinsdom Calenberg (met Hannover as hoofstad) regeer. Hy is as keurvors van Hannover aangestel, maar is oorlede voor die aanstelling in werking getree het. Hy was ook die prins-biskop van Osnabrück.

Diana, Prinses van Wallis was ’n afstammeling van hom, so ook alle Britse monarge van George I tot die huidige koningin, Elizabeth II.

## Lewe 
Ernst August is op Herzberg am Harz gebore as die seun van Georg, die Hertog van Brunswyk-Lüneburg, en Anna Eleonore van Hesse-Darmstadt. In 1658 is hy in Heidelberg, Duitsland, getroud met Sophia van die Palts. As die vierde seun was die kans baie skraal dat hy sy pa as heerser sou opvolg en dus het sy familie hom in 1662 aangestel as prins-biskop van Osnabrück. Nadat twee van sy broers egter sonder kinders gesterf het, het Ernst August die gebied Calenberg van sy pa geërf.

In die Groot Turkse Oorlog het hy aan die kant van keiser Leopold I van die Heilige Romeinse Ryk geveg. In 1692 het die keiser hom aangestel as keurvors. Dit sou egter eers in 1708 in werking tree, en Ernst August is in 1698 oorlede. Hy is as hertog opgevolg deur sy seun Georg Lodewyk, wat later koning van Groot-Brittanje sou word.

## Kinders 
## Eksterne skakels 
* 
* 15px Hierdie artikel is vertaal uit die Engelse Wikipedia